Diari Oficial de la Generalitat Valenciana


Sumari del DOGV 4919, del 07-01-2005 (2004/12838)

RESOLUCIÓ de 23 de novembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 194 m² de superfície i 173 m² construïts, situada a Antella (València), destinada a la construcció d'un centre de salut, realitzada per l'ajuntament del municipi esmentat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4919

Data del DOGV
:   07-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12662


Data del document
:   23-11-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Antella
    * cultura regional
    * propietat immobiliària

RESOLUCIÓ de 23 de novembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 194 m² de superfície i 173 m² construïts, situada a Antella (València), destinada a la construcció d'un centre de salut, realitzada per l'ajuntament del municipi esmentat. [2004/12828]
  
L'Ajuntament d'Antella, en sessió plenària realitzada el dia 30 de juny de 2004, va acordar la cessió gratuïta a la Generalitat Valenciana de la parcel·la de la seua propietat, de 194 m² de superfície i 173 m² construïts, situada al c/Damià Cruà, 10, de la dita població.
  
A proposta de la Conselleria de Sanitat, es van iniciar els tràmits legals oportuns per a la formalització de la cessió i acceptació gratuïta de la dita parcel·la.
  
La cessió es realitza amb la finalitat de destinar la parcel·la a la construcció d'un centre de salut, amb subjecció al que disposa l'article 111.1 del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Antella que té 194 m² de superfície i 173 m² construïts, situada al c/ Damià Cruà de la dita població, que confronta: davant, c/ Damià Cruà, 10; darrere, camps agrícoles; dreta, c/ Creu Roja, i esquerra, c/ Damià Cruà.
  
Consta inscrita en el Registre de la Propietat d'Alberic, al tom 1000, llibre 73, foli 193, finca 4748.
  
Referència cadastral: 6147441IK1505H5999EW
  
Segon
  
La cessió gratuïta realitzada per l'Ajuntament d'Antella, s'efectua amb la condició de destinar la parcel·la a la construcció d'un centre de salut, i amb subjecció al que disposa l'article 111.1 del Reglament de Béns de les Entitats Locals.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 23 de novembre de 2004.- El conseller d'Economia, Hisenda i Ocupació: Gerardo Camps Devesa.